Učenje smučanja in obračunavanje DDV

Pojasnilo DURS, št. 4230-715/2011-2, 4. 2. 2011 

Prejeli smo vprašanje glede pravilne davčne stopnje pri zaračunavanju storitev učenja smučanja. Davčni zavezanec navaja, da v okviru dejavnosti smučarskega centra (SKD 93.292) izvaja individualno in skupinsko učenje smučanja. 

V zvezi s tem pojasnjujemo:

V zvezi z razvrstitvijo storitev učenja smučanja smo pridobili mnenje Statističnega urada RS, ki potrjuje, da se ta storitev uvršča v dejavnost Izobraževanje, izpopolnjevanje in usposabljanje na področju športa in rekreacije 85.510. Na podlagi 146. člena Zakona o davku na dodano vrednost – ZDDV-1 (Uradni list RS, št. 10/10 – UPB2 in 85/10) se za razvrstitev izdelkov po tem zakonu uporablja kombinirana nomenklatura carinske tarife, za razvrstitev dejavnosti pa standardna klasifikacija dejavnosti. 

Od storitev individualnega in skupinskega učenja smučanja se obračunava DDV po 20 % stopnji.